ΟΔΗΓΙΑ ΤΗΣ ΕΠΙΤΡΟΠΗΣ της 19ης Μαΐου 1978 περί προσαρμογής στην τεχνική πρόοδο της οδηγίας 76/114/ΕΟΚ του Συμβουλίου που αφορά στην προσέγγιση των νομοθεσιών των Κρατών μελών "περί των βάσει κανονιστικών πράξεων πινακίδων και επιγραφών καθώς επίσης και της θέσεώς τους και του τρόπου εναποθέσεώς τους όσον αφορά τα οχήματα με κινητήρα και ρυμουλκούμενά τους"

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την οδηγία 70/156/ΕΟΚ του Συμβουλίου της 6ης Φεβρουαρίου 1970 περί της προσεγγίσεως των νομοθεσιών των Κρατών μελών των αναφερομένων στην έγκριση των οχημάτων με κινητήρα και των ρυμουλκουμένων τους(1), ως ετροποποιήθη από την πράξη προσχωρήσεως, και ιδίως τα άρθρα της 11, 12 και 13,

την οδηγία 76/114/ΕΟΚ του Συμβουλίου της 18ης Δεκεμβρίου 1975 περί προσεγγίσεως των νομοθεσιών των Κρατών μελών που αφορούν στις βάσει κανονιστικών πράξεων πινακίδες και επιγραφές καθώς επίσης στην θέση τους και στους τρόπους εναποθέσεώς τους, όσον αφορά τα οχήματα με κινητήρα και τα ρυμουλκούμενά τους(2),

Εκτιμώντας:

ότι ο διεθνής οργανισμός τυποποιήσεως (ISO) υιοθέτησε εν τω μεταξύ δύο διεθνή πρότυπα που αφορούν ένα παγκόσμιο σύστημα κωδικοποιήσεως επιτρέπον, αφ' ενός την αναγνώριση του κατασκευαστή του οχήματος(3) και αφ' ετέρου, την αναγνώριση ενός οχήματος(4)- ότι είναι, ως εκ τούτου, σκόπιμο να εισαχθεί το σύστημα αναγνωρίσεως του κατασκευαστή στην οδηγία 76/114/ΕΟΚ και, ταυτόχρονα, να ευθυγραμμισθούν οι προδιαγραφές της οδηγίας αυτής με το πρότυπο ISO που αφορά στην αναγνώριση ενός οχήματος-

ότι οι διατάξεις της παρούσης οδηγίας είναι σύμφωνες προς τη γνώμη της επιτροπής για την προσαρμογή στην τεχνική πρόοδο των οδηγιών που έχουν σαν στόχο την εξάλειψη των τεχνικών εμποδίων στις συναλλαγές στον τομέα των οχημάτων με κινητήρα,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα τη οδηγίας 76/114/ΕΟΚ τροποποιείται σύμφωνα με το παράρτημα της παρούσης οδηγίας.

Άρθρο 2

1. Από της 1ης Οκτωβρίου 1978, τα Κράτη μέλη δεν δύνανται για λόγους που αφορούν στις βάσει κανονιστικών πράξεων πινακίδες και επιγραφές ή τις θέσεις και τους τρόπους εναποθέσεώς τους:

-ούτε να αρνηθούν, για ένα τύπο οχήματος με κινητήρα, την έγκριση ΕΟΚ ή τη χορήγηση του προβλεπομένου εγγράφου στο άρθρο 10 παράγραφος 1 τελευταία περίπτωση της οδηγίας 70/156/ΕΟΚ, ή την έγκριση από εθνικής πλευράς,

-ούτε να απαγορεύσουν την έναρξη κυκλοφορίας των οχημάτων,

αν οι πινακίδες και επιγραφές ή οι θέσεις και τρόποι εναποθέσεώς τους σε αυτόν τον τύπο οχήματος ή στα οχήματα αυτά ανταποκρίνονται στις προδιαγραφές της οδηγίας 76/114/ΕΟΚ ως ετροποποιήθη από την παρούσα οδηγία.

2. Από της 1ης Οκτωβρίου 1981, τα Κράτη μέλη:

- δεν δύνανται να αρνούνται την έγκριση από εθνιστό άρθρο 10 παράγραφος 1 τελευταία περίπτωση της οδηγίας 70/156/ΕΟΚ έγγραφο, για ένα τύπο οχήματος του οποίου οι βάσει κανονιστικών πράξεων ως πινακίδες και επιγραφές ή οι θέσεις και οι τρόποι εναποθέσεώς τους δεν ανταποκρίνονται στις προδιαγραφές της οδηγίας 76/114/ΕΟΚ ως ετροποποιήθη από την παρούσα οδηγία,

- δεν δύνανται να χορηγούν πλέον το προβλεπόμενο κης πλευράς ενός τύπου οχημάτων των οποίων οι βάσει κανονιστικών πράξεων πινακίδες και επιγραφές ή οι θέσεις και τρόποι εναποθέσεώς τους δεν ανταποκρίνονται στις προδιαγραφές της οδηγίας 76/114/ΕΟΚ ως ετροποποιήθη από την παρούσα οδηγία.

3. Από της 1ης Οκτωβρίου 1981, τα Κράτη μέλη δύνανται να απαγορεύσουν τη θέση σε κυκλοφορία για πρώτη φορά των οχημάτων των οποίων οι βάσει κανονιστικών πράξεων πινακίδες και επιγραφές ή οι θέσεις και οι τρόποι εναποθέσεώς τους δεν ανταποκρίνονται στις προδιαγραφές της οδηγίας 76/114/ΕΟΚ ως ετροποποιήθη από την παρούσα οδηγία.

Άρθρο 3

Τα Κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία προ της 1ης Οκτωβρίου 1978. Ενημερώνουν αμέσως περί αυτού την Επιτροπή.

Άρθρο 4

Η παρούσα οδηγία απευθύνεται στα Κράτη μέλη.

Έγινε στις Βρυξέλλες, στις 19 Μαΐου 1978.

Για την Επιτροπή

Έtienne DAVIGNON

Μέλος της Επιτροπής

(1) ΕΕ αριθ. Ν 42 της 23.2.1970, σ. 1.

(2) ΕΕ αριθ. Ν 24 της 30.1.1976, σ. 1.

(3) Πρότυπο ISO αριθ. 3780 της 1.2.1976.

(4) Πρότυπο ISO αριθ. 3779 της 15.6.1977.

ΠΑΡΑΡΤΗΜΑ

Τροποποίηση του παραρτήματος της οδηγίας 76/114/ΕΟΚ του Συμβουλίου της 18ης Δεκεμβρίου 1975 Σημείο 2.1.2:

Να αντικατασταθεί στην πέμπτη γραμμή, το τμήμα της φράσεως "DK για τη Δανία" από το "18 για τη Δανία".

Σημείωση (1): Να αντικατασταθεί το κείμενο της σημειώσεως αυτής από το ακόλουθο κείμενο: "Αν ένας τύπος οχήματος δεν έχει αποτελέσει αντικείμενο εγκρίσεως ΕΟΚ και συνεπώς δεν έχει αριθμό εγκρίσεως ΕΟΚ, ένα Κράτος μέλος δύναται να απαιτήσει ώστε να εμφαίνεται ο αριθμός εγκρίσεως από εθνικής πλευράς. Αν πρέπει να εμφαίνεται ο αριθμός εγκρίσεως από εθνικής πλευράς, ο κατασκευστής δύναται να τον επιθέσει είτε σε πινακίδα διαφορετική από την πινακίδα του κατασκευαστή είτε στην ίδια πινακίδα του κατασκευαστή."

Σημεία 2.1.4, 2.1.5, 2.1.6, 2.1.7, 2.1.8:

Να αντικατασταθεί ο όρος "βάρος" από τον όρο "μάζα".

Σημείο 3.1. να αναγνωσθεί:

3.1 Πρέπει να σημειώνεται στην πινακίδα του κατασκευαστή, καθώς επίσης και στο αμάξωμα ή στο πλαίσιο ή σε άλλη ανάλογη υποδομή.

3.1.1. Πρέπει να αποτελείται από τρία μέρη.

3.1.1.1. Το πρώτο μέρος συνίσταται σε ένα κωδικό παραχωρούμενο στον κατασκευαστή του οχήματος ώστε να επιτρέπεται η αναγνώριση του κατασκευαστή. Ο κωδικός αυτός αποτελείται από τρεις χαρακτήρες (γράμματα ή ψηφία), χορηγούμενους από τις αρμόδιες αρχές της χώρας στην οποία ο κατασκευαστής έχει την εμπορική έδρα του σε συνεργασία με το διεθνές γραφείο που ενεργεί με άδεια του διεθνούς οργανισμού τυποποιήσεως (ISO)- Ο πρώτος χαρακτήρας υποδηλοί μία γεωγραφική ζώνη, ο δεύτερος χαρακτήρας υποδηλοί μία χώρα στο εσωτερικό μιας γεωγραφικής ζώνης, ο τρίτος χαρακτήρας υποδηλοί έναν ορισμένο κατασκευαστή.

Στην περίπτωση κατά την οποία ο κατασκευαστής παράγει ολιγότερο από 500 οχήματα το έτος, ο τρίτος χαρακτήρας είναι πάντοτε 9. Για την αναγνώριση του κατασκευαστή αυτού, η προβλεπόμενη ανωτέρω αρχή χορηγεί επίσης τους τρίτο, τέταρτο και πέμπτο χαρακτήρες του τρίτου μέρους.

3.1.1.2. Το δεύτερο μέρος αποτελείται από έξη χαρακτήρες (γράμματα ή ψηφία) που έχουν σαν σκοπό να υποδείξουν τα γενικά χαρακτηριστικά των οχημάτων. Αν ο κατασκευαστής δεν χρησιμοποιεί έναν ή περισσότερους από αυτούς τους χαρακτήρες, τα μη χρησιμοποιούμενα διαστήματα πρέπει να πληρούνται από αλφαβητικούς ή αριθμητικούς χαρακτήρες, η εκλογή των οποίων αφίεται στον κατασκευαστή.

3.1.1.3. Το τρίτο τμήμα, αποτελούμενο από οκτώ χαρακτήρες από τους οποίους οι τέσσερεις τελευταίοι είναι υποχρεωτικά αριθμητικοί, πρέπει να επιτρέπει, σε συνδυασμό με τα άλλα δύο τμήματα, την αναγνώριση χωρίς αμφιβολία ενός ορισμένου οχήματος. Κάθε θέση που δεν χρησιμοποιείται πρέπει να πληρούται με το μηδέν για να επιτευχθεί ο ολικός αριθμός χαρακτήρων που απαιτείται.

3.1.2. Πρέπει, κατά το μέτρο του δυνατού, να σημειούται επί μιας μόνο γραμμής.

Εξαιρετικά και για τεχνικούς λόγους, είναι δυνατόν επίσης να σημειούται σε δύο γραμμές. Στην περίπτωση αυτή, δεν επιτρέπεται πάντως να γίνονται διαχωρισμοί στο εσωτερικό ενός οποιουδήποτε εκ των τριών μερών. Η αρχή και το τέλος κάθε γραμμής πρέπει να περιορίζονται από ένα σύμβολο που δεν είναι ούτε αραβικό ψηφίο ούτε κεφαλαίο λατινικό γράμμα και το οποίο δεν είναι δυνατόν να συγχέεται με τέτοιους χαρακτήρες. Η διάταξη αυτή είναι δυνατόν να μην ακολουθείται στην περίπτωση των πινακίδων του κατασκευαστή, όταν ο αριθμός σημειούται επί μιας μόνον γραμμής. Η παρεμβολή του συμβόλου στο εσωτερικό μιας γραμμής μεταξύ των τριών μερών (σημείο 3.1.1) είναι επίσης επιτρεπτή.

Δεν πρέπει να υπάρχουν διαστήματα μεταξύ των χαρακτήρων.

ΣΥΜΠΛΗΡΩΜΑΤΙΚΟ ΠΑΡΑΡΤΗΜΑ

ΠΑΡΑΔΕΙΓΜΑ ΠΙΝΑΚΙΔΩΝ ΚΑΤΑΣΚΕΥΑΣΤΗ Τα κατωτέρω παραδείγματα δεν προδικάζουν τις ενδείξεις που θα απεικονισθούν πραγματικά επί των πινακίδων κατασκευαστή. Δίδονται μόνο ενδεικτικά.

Παράδειγμα 1

Παράδειγμα αναφερόμενο σε ένα όχημα της κατηγορίας M1.

Οι προβλεπόμενες στο σημείο 2.2 συμπληρωματικές πληροφορίες δύνανται να εναποτεθούν κάτω ή παραπλεύρως των προδιαγραφεισών ενδείξεων. (Βλ. ορθογώνιο με διακεκομμένες γραμμές στο παράδειγμα ανωτέρω).

Παράδειγμα 2

Παράδειγμα αναφερόμενο σε ένα όχημα της κατηγορίας N3.

Οι συμπληρωματικές πληροφορίες του σημείου 2.2. δύνανται να εναποτεθούν κάτω ή παραπλεύρως των προδιαγραφεισών ενδείξεων. (Βλ. ορθογώνιο με διακεκομμένη γραμμή στο ανωτέρω παράδειγμα).